
Magyarország Nemzeti Hidrogénstratégiájának elemzése nagy részletességű villamosenergia-rendszer modell segítségével

Kulcsszavak: hidrogén; elektrolizáló; villamosenergia-piaci szimuláció
A klímaváltozással járó globális felmelegedés, az extrém időjárási jelenségek, mint a hő-hullámok, árvizek és aszályok, valamint a jégsapkák olvadása igen súlyosan érintik boly-gónk ökoszisztémáját és társadalmunk életét, így ez az egyik legnagyobb kihívás, amellyel az emberiség szembesül a 21. században. Több területen a dekarbonizáció elérhető elektrifi-kációval (pl.: közlekedés, fűtés-hűtés), azonban számos olyan szektor van, ahol olyan magas ipari hőigények vannak (cementgyártás, ammóniagyártás, acélgyártás), amiket nem lehet közvetlenül ezzel a módszerrel kiváltani. Ezen iparágak számára jelenthet megoldást a hid-rogén, mivel a klímaváltozás elleni küzdelem mentén minden szektorban el kell érni a szén-dioxid semlegességet. Ezen célok mentén fontos vizsgálnunk, hogy a magyar energiarend-szer milyen módon lesz képes kielégíteni a jövőbeli hidrogénigényeket. Ezen kutatás kerete-in belül a magyarországi villamosenergia-, valamint a környező országok és Magyarország hidrogénrendszerére összpontosító modellezést végzek el, különös tekintettel a hidrogén iránti keresletre, a termelésre, a különféle technológiák működésére és annak gazdasági as-pektusaira
Munkám során az előző TDK dolgozatom alapjaira támaszkodva feltérképezem Magyar-ország és a környező országok jövőbeli tervezett hidrogéntermelését, valamint az igények kielégíthetőségét. Megépítem az Energy Exemplar PLEXOS nevű villamosenergia-piac mo-dellező szoftverében Magyarország és a szomszédos országok villamosenergia rendszerét, amibe integrálom a hidrogén termeléséhez szükséges elemeket. A modellem eredményeinek elemzése révén dolgozatom átfogó képet adhat Magyarország hidrogénpiaci helyzetéről, annak fejlesztési lehetőségeiről, valamint támogathatja a döntéshozatalt az energiastratégiai célok elérésében és a hidrogén infrastruktúra mentén.



